钦定古今图书集成/理学汇编/经籍典/第037卷 > 《书泸士周挺读历代书》魏·了翁
## 钦定古今图书集成/理学汇编/经籍典/第037卷 > 《书泸士周挺读历代书》魏·了翁

“古之学者，习乎礼乐射御书数，内以养德性之和，外
以固筋骸之束。进乎《大学》，则格物致知”以往，皆为己
之事也，是皆失其传，惟有挟册读书以求之前言往
行而读之者，亦罕读之，而有得焉，又罕有也。周文叔
挺乃能取历代帝王以来之书，穷搜力索，广记详说。
呜呼！其用力亦劳矣。文叔求予一言，予方以王事未
暇与之精讲也，姑识其末，以俟他日。